Wat alle menopousale vroue moet weet | Netwerk24
Stropers op borgtog 'werk nóg harder'
Terwyl hulle op borgtog uit is en wag om gevonnis te word, gebruik renosterstropers die tyd om vinnig soveel moontlik horings te stroop om geld te maak voordat hulle tronk toe gaan.
Polisie betaal al self informante
Polisieondersoekers sê rompslomp in verband met die goedkeuring van betalings aan beriggewers wat vir hulle inligting deurgee, ry hul werk in die wiele.
Die vier topspanne van SA rugby het 'n mokerhou in die maag gekry met die nuus dat hul deelname aan die Reënboogbeker-reeks na alle waarskynlikheid van die baan is.
Morné kry dalk weer Bok-kans
Die Springbokke oorweeg die 36-jarige Morné Steyn vir die reeks teen die Britse en Ierse Leeus.
SA Rugby laat WP wéér buk oor sake
SA Rugby is nie tevrede met die voorlegging wat die WP Rugbyunie einde Maart aan hom gedoen het nie en eis dat die unie nog dokumente voorlê om te bewys hy is finansieel op sy voete.
Kaapstad gretig vir e-visums aan digitale nomade
Die Kaapse stadsraad oefen druk uit op die nasionale regering om 'n afstandwerk-visum aan buitelanders beskikbaar te stel wat op werkvakansies na die Moederstad wil kom.
Hoe om slim te bie op veilings
Al hoe meer Suid-Afrikaners het die afgelope jaar op alledaagse gebruiksartikels begin bie om hul rande te probeer rek.
Nuut op die rak: 'n Trio nuwe bio's
Drie nuwe biografiese boeke vertel die storie van merkwaardige, dikwels miskende mense.
OB gooi steeds lang skadu
In sy geskiedkundige bakenwerk 'Hitler's Spies' ondersoek dr. Evert Kleynhans opnuut 'n onderwerp uit die verre verlede wat binne 'n Suid-Afrikaanse historiese of politieke konteks steeds tot plofbare meningsverskille kan lei, skryf Rodney Warwick.
Raad en redding van engele
Ansja Ferreira se ware verhaal open die deur na die binnekamer van verdriet ná die dood van 'n kind, maar bied antwoorde op die vrae wat gewoonlik op erge trauma volg, skryf Juliana Coetzer.
Deur Erla-Mari Diedericks 24 Februarie 2021 06:42
Nou die dag kleur ek my hare pers. Per ongeluk. Lang storie. Maar daar is dit toe. Lekker pers strepe in my hare.
Man, skryf 'n vriendin vir my, maak asof dit net deel was van jou f*** itlist. Jy weet, daai lysie wat elke vrou in haar menopousejare moet hê.
Mamarazi Nina (haar profielnaam) verduidelik toe: Daar is die bucket list en dan is daar die f*** it list . . . die mal goed wat mense nog wil aanvang maar nie die guts voor gehad het toe hul jonger was nie.
Ek vermoed ek het al alles op my FI-lysie al gedoen, heel moontlik in my 20's, maar haar opmerking oor menopouse het my laat dink. Wat van 'n MGM-lys? (Menopouse-gaan-mal-lysie).
Vroue in hul menopouse is klaar met 'n hele paar goed – klaar met die maer jare en die kindgrootmaakjare en die vrugbaarheidsjare. Nou is die tyd om mal te gaan. Dit is nou as die voorafgaande jare jou nie reeds mal gemaak het nie.
So, sonder huiwer of skroom, hier volg my MGM-lysie – ook getiteld: Wat Alle Menopousale Vroue moet weet.
• Koop daai groot waaier wat jy nog altyd begeer het. Die duur soort waarin jy water gooi vir jou eie mistige weertoestande en wat selfs sy eie afstandbeheer het. Glo my, 'n waaier gaan nog jou beste vriend word.
• Koop sommer ook daai espressomasjien, robotstofsuier of duur selfoon. As jy die geld het, bederf jouself. Ek het nou weer begin ophou verskoning maak dat ek goedkoop Ricoffy drink. Dis waarvan ek hou, so regtig, ek kan min geskeel wees as koffiesnobs vir my gril.
• As jy nog nie geleer het om op hoëhakskoene te loop nie of nog steeds nie daarvan hou nie . . . regtig, gee net op. Koop vir jou lekker gemaklike plat skoene en omarm jou platvoetgeit – ek het twee pare met silwer blinkers op. Aan die ander kant, as jy hou van spykerhakke, koop tog nou eenmaal daai lekker "slettieskoene" – sommer met 'n kort rok by en gaan mal. Wie gaan jou keer?
• Sexy onderklere? Eers kon jy dit nie bekostig nie, toe het jy gedink jy is te vet en nou is jy heel moontlik te vet en te oud. Bog. Dit is nooit te laat vir iets sexy nie. Kry daai sexy bra, laat hom uitloer en besef 'n mens kan sexy voel, maak nie saak wat nie.
• Dan weer, as jy nog nooit met vuil hare en pajamas of oefenklere in die supermark rondgeflons het nie, het jy nog nie geleef nie. Wie gaan frons en wie gaan kla? Hou net jou masker op!
• Gee jy nog om wat ander mense dink? Wow, dit moet uitputtend wees. Dit is nou die ouderdom om te besef dat mense heel moontlik nie eens oor jou dink nie. En as hulle nou regtig hul monde wil rek oor jou – maak dit saak?
• Hou sommer ook op skinder van mense – sou jy dit nog doen – dis net negatiewe energie. En hou op om jouself te vergelyk met ander. Daar sal altyd iemand mooier, ryker en slimmer wees.
As jy nog altyd als van scratch af gemaak het, maak die woordjie 'kits' jou beste vriend. Kitsgis, kitswitsous, kitspannekoeke. Niemand gee om hoe dit gemaak is nie, dis die eindproduk wat tel.
• Maak sommer nou 'n lysie van goed wat nie saak maak nie: die kolle op die duvet wat jy net nie uitgewas kry nie, die huis wat nie skitterskoon is nie en ongewaste vensters.
• Nie almal gaan van jou hou nie. As jy dit nou nog nie besef het nie, doen dit nou. Selfs Jesus, Mandela, Ghandi en Lady Diana – almal geliefde en gerespekteerde figure – is deur sommige mense verafsku.
• As jy nog steeds heimlik wens jy het 'n naeltjiering, tatoeëermerk, pers hare en jy het dit nog nie gedoen nie, spring gou voordat die plooie te veel oorneem. Wat het jy om te verloor? Niks nie.
• As jy nog altyd als van scratch af gemaak het, maak die woordjie "kits" jou beste vriend. Kitsgis, kitswitsous, kitspannekoeke. Niemand gee om hoe dit gemaak is nie, dis die eindproduk wat tel.
• Nuwejaarsvoornemens werk nooit uit nie, so hou op daarmee.
• "Perfek" is net 'n woord in die woordeboek. Eintlik bestaan dit nie, so hou op om dit na te jaag. Die lewe is te kort.
En o ja, as jy ooit jou hare wil pers kleur op 'n goedkoop manier, hier is hoe: Gooi te veel Gentian Violet in jou sjampoe en los dit te lank in jou hare. En Voila!